Deg tazrawt-agi-nneɣ ara d-yawin ɣef tsenɣanibt n yinzan n temnaḍt n At Wasif, nefren tarrayt n sin n yimnuda n taɣult-agi, amezwaru d BUƐMARA K, wis sin d SALḤI M acku deg tsekla taqbaylit d wigi i yettwassnen s uxeddim-nsen i d-yufraren, d sin n yimnudaagi i nufa d amnir iwulmen i unadi-nneɣ ɣef tunuɣin n tsenɣanibt i wammud n yinzan i dnessegrew. Newwi-d seg-sen tasniremt n kra n tunuɣin ama d kra n yimedyaten swayes ara nebnu tazrawt-nneɣ ɣef usuffeɣ n tunuɣin, acku deg tutlayt-nneɣ, tugniwin neɣ tunuɣin llant, maca amek ara asent-nsemmi, nufa-d uguren, d ayen i aɣ-yeǧǧan ad nerr lwelha-nneɣ ɣer sin n yimassanen n tsekla tamaziɣt ɣas ulamma yella wayen i ten-yessemgaraden deg tesniremt n kra n wawalen akked yizwal. Ɣas ulamma ur d-nufi ara tizrawin tisenɣabiyin ɣef yinzan n teqbaylit, nezmer ad d-nebder kra n yinadiyen n tsenɣanibt i d-yellan ɣef tmedyazt, timseɣraq, tullisin… gar-asen : - Tasleḍt n uɣanib n wammud n tullisin ‘ Tafat taderɣalt’ n Dalila Keddache. Sγur :